సూపర్ ఓవర్ లో న్యూజిలాండ్ ఓటమి
వరల్డ్ కప్ చరిత్రలో తొలిసారి టైటిల్ నెగ్గిన ఇంగ్లీష్ టీమ్
రోమాంఛకంగా సాగిన ఫైనల్ మ్యాచ్
England
లార్డ్స్‌: నెల రోజులకు పైగా సాగిన మహా సంగ్రామం ఆఖరి రోజు మాత్రం మామూలు ఆనందం పంచలేదు. సగటు క్రికెట్‌ అభిమాని గుండెల్లో నిలిచిపోయేలా సాగింది ఈ మ్యాచ్‌. ముందుగా బ్యాటింగ్‌ చేసిన న్యూజిలాండ్‌ 50 ఓవర్లలో 8 వికెట్ల నష్టానికి 241 పరుగులు చేసింది. లక్ష్య ఛేదనకు దిగిన ఇంగ్లాండ్‌ కూడా 50 ఓవర్లలో 241 పరుగులకే ఆలౌటైంది. స్టోక్స్‌(84నాటౌట్‌; 98బంతుల్లో 5ు4, 2ు6) గొప్ప పోరాటం చేశాడు. దీంతో మ్యాచ్‌ టై కావడంతో సూపర్‌ ఓవర్‌కు దారితీసింది. సూపర్‌ ఓవర్‌లో ముందుగా బ్యాటింగ్‌ చేసిన ఇంగ్లాండ్‌ 6 బంతుల్లో 15 పరుగులు చేసింది. ఛేదనకు దిగిన న్యూజిలాండ్‌ కూడా 6 బంతుల్లో 15 పరుగులు చేసింది. దీంతో సూపర్‌ ఓవర్‌ కూడా టైగా ముగిసింది. దీంతో  ఐసీసీ నిబంధనల  ప్రకారం మ్యాచ్‌లో ఎక్కువ బౌండరీలు సాధించిన జట్టు విజేతగా నిలుస్తుంది. అత్యధిక బౌండరీలు సాధించడంతో ఇంగ్లాండ్‌ జగజ్జేతగా నిలిచింది.  ఇంగ్లాండ్‌ జట్టు దశాబ్దాల కల నేరవేరింది. ఇయాన్‌మోర్గాన్‌ సేన చరిత్ర సృష్టించింది. క్రికెట్‌ పుట్టినిల్లు ఇంగ్లాండ్‌ తొలిసారిగా ప్రపంచకప్‌ను ముద్దాడింది. లార్డ్స్‌ మైదానంలో ఇంగ్లాండ్‌ శ్రీ న్యూజిలాండ్‌ జట్ల మధ్య జరిగిన ఐసీసీ 12వ వన్డే ప్రపంచకప్‌ ఫైనల్‌లో విజయం దోబూచులాడిన వేళ నాలుగేళ్ల శ్రమకు సరైన ఫలితం దక్కింది.ఇక వరల్డ్‌కప్ ట్రోఫీతోపాటు ప్రైజ్‌మనీగా రూ. 27.42 కోట్లు గెలుచుకుంది. రన్నరప్‌గా నిలిచిన న్యూజిలాండ్‌కు రూ. 13.71 కోట్ల ప్రైజ్‌ మనీ దక్కింది. ఇక.. సెమీస్‌లో ఓడిన ఇండియా, ఆస్ట్రేలియా జట్టకు చెరో రూ. 5.48 కోట్లు ఇచ్చింది ఐసీసీ. ఇక.. లీగ్ దశలో గెలిచిన ఒక్కో మ్యాచ్‌కుగాను ప్రతి జట్టుకూ సుమారు రూ.27.4లక్షలు ఐసీసీ చెల్లించింది.
తాజా అంతర్జాతీయ వార్తల కోసం క్లిక్‌ చేయండి: https://www.vaartha.com/news/international-news/